ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Είδες, λοιπόν, ότι ακολουθώντας το Εγχειρίδιο του τυράννου
φεύγεις απ' την αφάνεια
κι αποκτάς τον απόλυτο έλεγχο της χώρας.
Αλλά, το πιστεύεις ή όχι, το να πάρεις τον έλεγχο ήταν το εύκολο.
Με το που θα αναλάβεις, θα σε πολεμούν εχθροί κι αντίπαλοι
προσδοκώντας να επιφέρουν γρήγορο
κι ίσως βίαιο τέλος στο καθεστώς σου.
Μάθημα που οι διάσημοι ηγέτες έμαθαν με σκληρό τρόπο.
Τον σκότωσαν πρώην σύμμαχοι
δύο χρόνια αφότου τον έχρισαν δια βίου δικτάτορα.
Σου κάνει πολύ αρχαίο;
Πάμε στον Λοράν Καμπιλά του Κονγκό;
Δολοφονήθηκε από παιδί στρατιώτη
που παραφέρθηκε.
Κι ο Σάμιουελ Ντόε της Λιβερίας.
Αιχμαλωτίστηκε και βασανίστηκε
πριν δολοφονηθεί από αντίπαλο πολέμαρχο.
Εσύ μπορείς να αποφύγεις τη μοίρα τους
βάζοντας πιθανούς αντιπάλους στη θέση τους με το Εγχειρίδιο.
Αυτό το έκανε καλύτερα απ' όλους ο Χασάπης της Βαγδάτης.
Ο Σαντάμ Χουσεΐν.
Κυβέρνησε 24 χρόνια το Ιράκ
χωρίς να ξεχνά το μάντρα που όλοι οι τύραννοι πρέπει να ακολουθούν.
"Σκότωσε για να μη σε σκοτώσουν".
ΣΥΝΤΡΙΒΗ ΑΝΤΙΠΑΛΩΝ
Θα πάρω το όπλο μου και θα πολεμήσω μέχρι τέλους.
Ήταν βάρβαρος.
Για να μείνει στην εξουσία,
αν υποπτευόταν έστω κι αμυδρά
ότι κάποιος ήταν αντίπαλος, θα πέθαινε.
Πριν δούμε με πόση μαεστρία χρησιμοποίησε το Εγχειρίδιο
για να προηγείται των αντιπάλων,
ας δούμε πώς έφτασε στην κορυφή.
ΓΕΓΟΝΟΣ 1ο Ο ΝΕΑΡΟΣ ΣΑΝΤΑΜ ΗΤΑΝ ΝΤΑΗΣ
Από πολύ νεαρή ηλικία, ο Σαντάμ πίστευε στην εξουσία.
Όταν ήταν μικρός, κουβαλούσε μια μεταλλική ράβδο,
και τη χρησιμοποιούσε για να απειλεί και να τρομάζει κόσμο,
αλλά και για να βασανίζει μικρά ζώα.
ΓΕΓΟΝΟΣ 2ο ΣΤΑ 20, ΜΠΗΚΕ ΣΤΟ ΚΟΜΜΑ ΜΠΑΑΘ
ΚΙ ΕΓΙΝΕ ΒΑΣΙΚΟΣ ΕΚΤΕΛΕΣΤΗΣ
Ο Σαντάμ συμμετείχε
στην απόπειρα δολοφονίας το 1959
του Ιρακινού αρχηγού Αμπντ αλ-Καρίμ Κασέμ.
Κι αυτό του έδωσε
τιμητική διάκριση στο Μπάαθ.
ΓΕΓΟΝΟΣ 3ο ΤΟ 1968 ΣΥΜΜΕΤΕΙΧΕ ΣΕ ΠΡΑΞΙΚΟΠΗΜΑ
ΠΟΥ ΕΦΕΡΕ ΤΟ ΜΠΑΑΘ ΣΤΗΝ ΕΞΟΥΣΙΑ
Μετά το πραξικόπημα, ένας ξάδερφός του,
ο Αχμέντ Χασάν αλ-Μπακρ, έγινε πρόεδρος.
Κι ο Σαντάμ διορίστηκε αντιπρόεδρος.
Αλλά ο Σαντάμ προοριζόταν για τα πιο σπουδαία.
Ο Σαντάμ ήταν αντιπρόεδρος για δέκα χρόνια,
αλλά, στο μεταξύ, έκανε συμμαχίες
και δημιουργούσε φιλίες σε διάφορους τομείς της κυβέρνησης.
Ο Σαντάμ πήγε μια μέρα
στον Αχμέντ Χασάν Αλ-Μπακρ και του είπε
"Μεγαλώνεις. Μαθαίνω ότι η υγεία σου είναι σε κακή κατάσταση.
Είναι ώρα να αποσυρθείς".
Ή, για να το θέσω αλλιώς…
Επιλέγεις, ή θα εκτελεστείς
ή θα γίνει ομαλή μετάβαση εξουσίας.
Την επόμενη μέρα, ο αλ-Μπακρ βγήκε στην τηλεόραση κι είπε "Αποσύρομαι".
Τώρα ξέρεις πώς πήρε την εξουσία,
ας δούμε πώς την κράτησε.
Ξεκινώντας με την πρώτη κρίσιμη περίοδο κάθε βασιλείας τυράννου,
όπου πρέπει να αποδείξεις τι σημαίνει ότι ήρθε νέος σερίφης στην πόλη.
ΤΑΚΤΙΚΗ ΕΔΡΑΙΩΣΕ ΤΗΝ ΚΥΡΙΑΡΧΙΑ
Οι δικτατορίες έχουν έναν ρυθμό.
Αφότου αποκτήσουν εξουσία, είναι μια ασταθής περίοδος.
Για να μείνεις στην εξουσία, πρέπει να 'σαι σε εγρήγορση.
Πρέπει να βεβαιώνεσαι
ότι ελέγχεται οποιοσδήποτε πιθανός αντίπαλος
και μπαίνει στη θέση του.
Μεταξύ των οποίων ίσως είναι στενοί σύμμαχοί σου
με δικές τους επικίνδυνες φιλοδοξίες.
Ακόμα και μια ελαφριά προσβολή, αν δεν αντιμετωπιστεί,
μπορεί να δηλώσει στους αντιπάλους "Αυτός είναι ευάλωτος".
Οι ευκαιριακοί αυτοί φίλοι καιροφυλακτούν για να σε ρίξουν.
Μην τους δώσεις την ευκαιρία.
Αυτοί δεν το έκαναν.
Κάθε στρατηγός στη Μεγάλη Πορεία με τον Μάο
πέθανε
εντός ολίγων ετών.
Σχεδόν όλοι όσοι πολέμησαν στην επανάσταση της Κούβας
με τον Φιντέλ Κάστρο
πέθαναν εντός δύο ετών.
Κι οι πρώτοι σύντροφοι του Στάλιν στην ΕΣΣΔ;
Χάθηκαν όλοι…
ΑΥΤΟΣ ΕΙΝΑΙ Ο ΛΕΝΙΝ ΠΕΘΑΝΕ ΤΟ 1924
σε σύντομο διάστημα.
Αλλά ο Σαντάμ έκανε κάτι καλύτερο,
με μια αιφνιδιαστική κίνηση που άφησε εποχή.
22 ΙΟΥΛΙΟΥ 1979 ΕΚΤΗ ΜΕΡΑ ΔΙΑΚΥΒΕΡΝΗΣΗΣ ΤΟΥ ΣΑΝΤΑΜ
Ένας φίλος του του είπε
ότι κάποιοι ψιθυρίζουν και δυσανασχετούν
που πήρε τη θέση του αλ-Μπακρ.
Και τότε ο Σαντάμ καλεί τους πάντες
απ' το κόμμα Μπάαθ να πάνε στο Κογκρέσο.
Και πάει ο Σαντάμ με το γνωστό πούρο του.
Και λέει "Υπάρχουν άτομα εδώ μέσα
που αντιτίθενται στην ηγεσία μου".
Οι συνωμότες έχουν πολλά όνειρα.
Και τότε ο Μασάντι,
ανώτατο στέλεχος του Μπάαθ που έχαιρε μεγάλης εκτίμησης,
αρχίζει μια προβαρισμένη ομιλία.
Στην οποία, ο Μασάντι ομολογεί
ότι είχε σχεδιάσει πραξικόπημα ή συνωμοσία
κόντρα στην ιρακινή ηγεσία και τον Σαντάμ Χουσεΐν.
Που, στην πραγματικότητα, ήταν ψέμα.
Γνωρίζουμε από αναφορές ότι ο Μασάντι υπέστη βασανιστήρια.
Ο Σαντάμ πήγε τη σύζυγο και τις κόρες του Μασάντι στη φυλακή
και του είπε ότι είχε μια επιλογή.
Ή θα καθόταν εκεί και θα έβλεπε
τους φρουρούς να βιάζουν και να σκοτώνουν τη σύζυγο και τις κόρες του
ή θα ομολογούσε.
Ο Μασάντι επέλεξε το δεύτερο.
Κι ο Μασάντι αρχίζει να διαβάζει ένα ένα τα ονόματα
των αξιωματούχων του Μπάαθ που ήταν, σύμφωνα με εκείνον,
συνεργοί και συνωμότες.
Μέλος της αστυνομίας, ντυμένο με πολιτικά,
των δυνάμεων ασφαλείας, συνόδευε έξω τα άτομα.
Κάποιοι τον ικέτευαν "Σε παρακαλώ, μη!"
Ήταν ένα παράξενο θέαμα ψεύτικης αφοσίωσης…
Ζήτω το κόμμα! Ζήτω ο Σαντάμ Χουσεΐν!
…αλλά και φόβου.
Φαινόταν ο φόβος στα μάτια πολλών ανδρών.
Ένιωθαν ότι ανά πάσα στιγμή θα άκουγαν το όνομά τους.
Έξω απ' την αίθουσα, οι εκδιωχθέντες μαθαίνουν τη μοίρα τους.
Πάνω από 20 καταδικάζονται σε θάνατο.
Οι υπόλοιποι φυλακίζονται.
Νομίζουν ότι είναι τυχεροί
μέχρι που αναγκάζονται να κάνουν οι ίδιοι τις εκτελέσεις.
Σαδιστική ανατροπή;
Ενδεχομένως.
Μα εξαλείφει κάθε αμφιβολία
για το τι διατίθεται να κάνει ο νέος ηγέτης για να προστατέψει την εξουσία του.
Κι αν κάποιος δεν πήρε το μήνυμα…
Το βίντεο εκείνης της συνάντησης εστάλη παντού,
ακόμα και στις ιρακινές πρεσβείες.
Το μήνυμα ήταν "Δείτε τι συμβαίνει
όταν κάποιος προδίδει το καθεστώς και τον ηγέτη.
Αυτό θα είναι το τέλος του".
Ο καλύτερος τρόπος να αρχίσει μια νέα εποχή.
Τώρα που ξέρουν για τι είσαι ικανός,
θα ανεβάσουν κι οι αντίπαλοι τον πήχη.
Πώς θα κρατήσεις εσύ το πάνω χέρι;
ΤΑΚΤΙΚΗ ΝΑ ΕΙΣΑΙ ΠΑΝΤΟΥ
Για να επιβιώσεις,
πρέπει να έχεις μάτια, αυτιά και αξιόπιστους φρουρούς
παντού.
Για να εμποδίσει ένας δικτάτορας
πιθανές απειλές εναντίον του
με αποτελεσματικό τρόπο, πρέπει να το κάνει παρασκηνιακά.
Γι' αυτό ο καλύτερος φίλος κάθε δικτάτορα είναι μια αδίστακτη μυστική αστυνομία.
Στη Μεγάλη Εκκαθάριση τέλη της δεκαετίας του '30,
η μυστική αστυνομία του Στάλιν, το NKVD,
επέβλεψε τη σύλληψη κι εκτέλεση
σχεδόν ενός εκατομμυρίου επονομαζόμενων "εχθρών του λαού",
που κατηγορήθηκαν ως αντιφρονούντες.
Στην Ουγκάντα, ο Αμίν επέβαλε την αφοσίωση με το Κρατικό Γραφείο Ερευνών,
που αποτελούνταν από μέλη της φυλής του
και ντόπιους εγκληματίες και ξένους μισθοφόρους.
Οι εκτελεστές του δικτάτορα της Αϊτής Ντιβαλιέ,
λέγονταν Tonton Macoute ή Μπαμπούλες,
από έναν χαρακτήρα της λαϊκής παράδοσης
που απάγει και τρώει άτακτα παιδιά.
Η ιδέα της μυστικής αστυνομίας στο Ιράκ ξεκίνησε το 1964 με το Τζιχάζ Χανίν,
ένα σύστημα ασφαλείας που ο Σαντάμ βοήθησε να ιδρυθεί.
Όταν έγινε πρόεδρος,
δημιούργησε μια ειδική μυστική αστυνομία, μια υπομονάδα.
Αποτελούταν εξ ολοκλήρου από μέλη της φυλής και της οικογένειάς του
που συνδέονταν εξ αίματος κι είχαν ορκιστεί πίστη στον Σαντάμ.
Στο Ιράκ τη δεκαετία του '70,
όλοι ήξεραν αυτά τα άτομα.
Οδηγούσαν τα ίδια αυτοκίνητα,
είχαν περίπου το ίδιο ντύσιμο.
Είχαν ακόμα και το ίδιο μουστάκι.
ΜΥΣΤΑΚΙΟΝ
ΚΑΤΑΛΑΒΑΤΕ
Όχι και τόσο μυστική.
Όσο και να ενισχύεις τη μυστική αστυνομία σου,
θες κάτι άλλο για να δουν οι αντίπαλοι ότι δεν έχουν πού να κρυφτούν.
Ένα δίκτυο έμπιστων πληροφοριοδοτών.
Στο Ιράκ του Σαντάμ, υπήρχε παντού κατασκοπία.
Όλοι κατασκόπευαν.
Οι Μπααθιστές σε κατασκόπευαν παντού.
Στην οικογένειά μου,
οι γονείς μου μιλούσαν μόνο στη μέση του κήπου,
με το ραδιόφωνο στη διαπασών,
ενώ εκείνοι ψιθύριζαν.
Έτσι μιλούσαν τη δεκαετία του '80.
Όταν το Εγχειρίδιο λέει "Να είσαι παντού",
δεν αναφέρεται μόνο εντός συνόρων.
Όταν οι αντιφρονούντες πήγαιναν σε άλλη χώρα,
ο Σαντάμ δεν δίσταζε να επιδεικνύει
ότι μπορούσε να τους βρει όπου κι αν ήταν.
Και φτάνουμε στον πρώην πρωθυπουργό του Ιράκ Αμπντούλ αρ-Ραζάκ αλ-Ναΐφ.
Ο Αλ-Ναΐφ ήταν προοδευτικός πολιτικός
κι άσπονδος εχθρός του Σαντάμ.
Μα όταν ο Σαντάμ κι οι Μπααθιστές πήραν την εξουσία,
ο αλ-Ναΐφ αναγκάστηκε να φύγει με την οικογένειά του.
Πήγε στη Μεγάλη Βρετανία κι άρχισε να εκφράζεται ανοιχτά,
κατακρίνοντας δημοσίως την κυβέρνηση.
Δυσαρεστημένος, ο Σαντάμ άρχισε να εξετάζει επιλογές
για το πώς θα φίμωνε τον χειρότερο επικριτή του.
Δύο φιλικοί εκτελεστές της γειτονιάς επισκέπτονται τον αλ-Ναΐφ.
Αλλά χτυπούν τη γυναίκα του.
Επέζησε, παρεμπιπτόντως, κι οι εκτελεστές τελικά συνελήφθησαν.
Ο Σαντάμ στέλνει την ελίτ πρακτόρων
της μυστικής αστυνομίας απ' το Ιράκ στο Λονδίνο.
Αυτοί πιέζουν τους πληροφοριοδότες
να παρακολουθούν κάθε κίνηση του αλ-Ναΐφ,
περιμένοντας την κατάλληλη ευκαιρία.
Αυτήν τη φορά, δεν αστόχησαν.
Η δολοφονία έδωσε ένα τρομακτικό μήνυμα στους επικριτές του Σαντάμ.
Όπου και να πάτε, ο Σαντάμ θα σας βρει.
Ο φόνος και το χάος είναι αξιόπιστη τακτική.
Αλλά ο Σαντάμ δεν εξουσίαζε μόνο με τον φόβο, κι ούτε εσύ πρέπει.
Στην επόμενη τακτική
θα δεις πώς να εκμεταλλευτείς άλλη αδυναμία των αντιπάλων σου.
Την απληστία τους.
ΤΑΚΤΙΚΗ ΑΓΟΡΑΣΕ ΤΗΝ ΑΦΟΣΙΩΣΗ
Όποιος είπε ότι η αγάπη δεν αγοράζεται μάλλον δεν προσπάθησε αρκετά.
Είναι πολύ απλό να μείνει πιστός ο στενός κύκλος.
Πρέπει να παίρνουν απ' τον ηγέτη
περισσότερα απ' όσα νομίζουν ότι θα πάρουν από οποιονδήποτε άλλον.
Ο αποτελεσματικός τρόπος να μείνεις στην εξουσία
είναι δίνοντας δωροδοκίες στους συμμάχους
ή ευκαιρίες για διαφθορά.
Ακριβούτσικο ακούγεται.
Από πού προέρχονται τα λεφτά;
Τα περισσότερα τέτοια καθεστώτα είναι επιχειρήσεις κλεπτοκρατίας.
Τι ακριβώς είναι η κλεπτοκρατία;
Δεν μιλάω για τον πιτσιρικά
που τον έπιασαν να κλέβει σανγκρία.
Κλεπτοκρατία είναι να κλέβεις τους πόρους απ' τη χώρα σου.
Βήμα πρώτο. Κρατικοποίησε τους εθνικούς πόρους.
Πετρέλαιο, χρυσό, φυσικό αέριο.
Αν είναι πολύτιμο, πρέπει να ελέγχεται απ' το κράτος,
δηλαδή εσένα.
Βήμα δεύτερο. Βάλε δικούς σου επικεφαλής.
Δεν θα έπαιζες σημαντικό αγώνα χωρίς να πληρώσεις τον διαιτητή.
Οπότε, μη λεηλατείς τη χώρα
πριν σιγουρευτείς πως όλοι οι ιθύνοντες είναι με το μέρος σου.
Βήμα τρίτο. Έλεγξε όλο το εμπόριο.
Θέσε ψευδώς υψηλές τιμές, κράτα προϊόντα για να δημιουργείς ζήτηση,
βάλε εξωφρενικούς φόρους.
Και μετά βλέπε το χρήμα να ρέει.
Τελειοποιώντας αυτήν την τεχνική,
ο άλλοτε άφραγκος γιος βοσκού Σαντάμ
έφτασε την αξία του στα δύο δισεκατομμύρια δολάρια.
Καθόλου άσχημα.
Όσο δελεαστικό κι αν είναι να κρατήσει τα πλούτη,
ο έξυπνος τύραννος ξέρει ότι πρέπει να μοιράζεται.
Ο Σαντάμ λεηλάτησε τους πόρους, τον πετρελαϊκό πλούτο.
Αλλά χρησιμοποίησε τα κέρδη όχι μόνο για να πλουτίσει,
αλλά κι ως μορφή πατρονίας.
Αγόρασε την αφοσίωση άλλων ανώτατων στελεχών του κόμματος.
Αυτή η γενναιοδωρία δεν είναι φτηνή.
Αγνόησε την τακτική με δική σου ευθύνη.
Κάποιοι τύραννοι ανακαλύπτουν ότι ξόδεψαν τόσο κρατικό χρήμα,
τόσο χρήμα από τον λαό, που δεν τους έχει μείνει καθόλου
για τον στενό τους κύκλο.
Αυτοί καταλήγουν νεκροί πολύ σύντομα.
Κι αν φερθείς έξυπνα,
βάζεις λίγα στην άκρη για να μοιράσεις στον απλό λαό.
Κάτι που συνήθιζε να κάνει ο Σαντάμ
ήταν ότι επισκεπτόταν Ιρακινούς στα σπίτια τους.
Το πρώτο που έκανε ήταν να ανοίξει το ψυγείο.
Είχε στο μυαλό του
ότι ήταν αυτός που θα έδινε φαγητό σ' όλον τον λαό.
Κι όταν έβλεπε άδειο ψυγείο,
φρόντιζε ο κόσμος να γεμίζει δώρα.
Αυτή είναι η γοητεία, αλλά είναι αναμειγμένη με φόβο.
Τελικός σκοπός ήταν να λέει ο κόσμος
δημοσίως "Όχι, όλα είναι μια χαρά.
Ο δικτάτορας είναι καλός.
Κάνει σωστές πράξεις, έχει σωστή πολιτική. Τον συμπαθώ".
Και ποιος δεν θέλει να τον συμπαθούν; Αλλά μη χαλαρώσεις τώρα.
Μόλις ο στενός κύκλος πάρει μερίδιο,
θα απαιτεί περισσότερα.
Ώρα για ανάπτυξη νέας ικανότητας.
Θύμισέ τους ότι εξακολουθείς να είσαι εσύ το αφεντικό, όχι εκείνοι.
ΤΑΚΤΙΚΗ ΓΙΝΕ ΑΣΟΣ ΣΤΑ ΠΑΙΧΝΙΔΙΑ ΤΟΥ ΜΥΑΛΟΥ
Οι επιτυχημένοι δικτάτορες
εξευτελίζουν τους πάντες γύρω τους,
ακόμα και τους στενούς συνεργάτες τους.
Αυτό το κάνουν από πολύ νωρίς, για να 'ναι ξεκάθαροι οι κανόνες.
Θα 'ρθεις με το μέρος μου αν σ' αφήσω;
Εννοείται, Ντικ.
Είμαι μαζί σου. Αλλά άσε με. Θα κάνω ό,τι μου πεις.
Και γιατί τέτοιες επιδείξεις είναι σημαντικές για το Εγχειρίδιο;
Γιατί είναι παθολογικοί νάρκισσοι.
Οι τύραννοι είναι πολύ ανασφαλείς.
Αντιδρούν σε κάθε επίκριση με επίθεση.
Δεν θες να πιστέψει κανείς ότι μπορεί καλύτερα.
Οι ιδέες είναι κακές για τους δικτάτορες.
Είναι πολύ καλύτερο να τρομάζεις και να ταράζεις τους αντιπάλους σου.
Ο Σαντάμ είπε σε φίλους ότι σκότωσε
έναν στενό φίλο του, που ήταν υπουργός.
Η σύζυγος παρακάλεσε τον Σαντάμ να τον αφήσει. Εκείνος είπε
"Αύριο θα τον βρεις στο σπίτι σου".
Την επόμενη μέρα…
ο Σαντάμ έστειλε τη σορό σε κομμάτια
σε ένα φέρετρο στη σύζυγό του.
Τέτοιες ιστορίες ήταν μια μορφή ελέγχου.
Το θέμα δεν ήταν αν αλήθευαν,
μα να δείξει ότι ήταν ικανός να κάνει τέτοια πράγματα.
Ήταν δυνατόν.
Θα σου πω μια ιστορία.
Αρχές της δεκαετίας του '80, ο Σαντάμ διατάζει υπουργούς
να πάνε σε ταξίδι με άγνωστο προορισμό.
Τους έβαλαν σε λεωφορεία με φιμέ παράθυρα,
το οποίο τους κάνει κύκλους στη Βαγδάτη.
Φτάνουν σε απομακρυσμένο σημείο έξω απ' την πόλη.
Διατάζουν τους άντρες να βάλουν τα υπάρχοντα
σε φακέλους που είχαν τα ονόματά τους.
Τους έπλυναν με απολυμαντικό
και τους άφησαν να περιμένουν σιωπηλοί επί ώρες.
Μια στιγμή. Για να το καταλάβεις,
πρέπει να ξέρεις τι συνέβαινε τότε.
ΠΟΛΕΜΟΣ ΙΡΑΝ - ΙΡΑΚ 1980 - 1988
Το 1979, υπό τον Αγιατολάχ Χομεϊνί, υπήρχε η Ισλαμική Επανάσταση στο Ιράν,
η οποία απασχολούσε πολύ τον Σαντάμ.
Υπήρχε το νέο ιρανικό καθεστώς
που απαιτούσε επανάσταση, εξέγερση
κι ανατροπή του Σαντάμ.
Και διέθετε τα μέσα για να το κάνει.
Ο Σαντάμ αποφάσισε να επιτεθεί προληπτικά στο Ιράν.
Πιστεύει πραγματικά ότι θα είναι ένας σύντομος πόλεμος,
ότι μέσα σε έναν μήνα το καθεστώς θα κατέρρεε.
Ο πόλεμος του Χουσεΐν κατά του Ιράν
έχει πλέον κρατήσει όχι τρεις μέρες, αλλά δέκα ολόκληρους μήνες.
Κάποιοι απ' τους υπουργούς έκαναν πολλά παράπονα.
"Αυτό είναι αδιέξοδο.
Πότε θα τελειώσει;"
Πριν μπουν κακές ιδέες στους ανήσυχους συμμάχους του,
ο Σαντάμ αποφάσισε να τους αλλάξει λίγο τη συμπεριφορά.
Ας γυρίσουμε στους υπουργούς του Σαντάμ,
που περιμένουν ώρες στη σιωπή.
Επιτέλους, φτάνει ο Σαντάμ.
Μιλάει ασυνάρτητα επί 30 λεπτά.
Γνωρίζοντας καλά τη βαρβαρότητα του ηγέτη τους,
προετοιμάζονται για το χειρότερο.
Αντ' αυτού, ο Σαντάμ τους προσκαλεί σε πολυτελές γεύμα.
Δίνει 1.000 δολάρια στον καθένα
και τους στέλνει στο σπίτι τους.
Το μήνυμα είναι ξεκάθαρο, όμως.
Την επόμενη φορά ίσως δεν είναι τόσο τυχεροί.
Έτσι εμφυσούσε τον φόβο, προέβαλε την ισχύ και την εξουσία του.
Ήταν μια μορφή ψυχολογικής χειραγώγησης.
Αυτό που έκανε ήταν να κρατάει ζωντανό τον φόβο.
Και το έκανε εσκεμμένα.
Όταν δυσκολεύουν τα πράγματα, ενίοτε έχεις μόνο τον φόβο.
Ο πόλεμος μεταξύ Ιράν και Ιράκ κράτησε οκτώ χρόνια.
Έχασε πολλούς στρατιώτες.
Και στο τέλος,
ο Χομεϊνί κατέληξε πιο δημοφιλής και δυνατός σε όλον τον κόσμο.
Πολύ εκνευριστικό.
Όταν τα αποτυχημένα σχέδιά σου οδηγούν σε εθνική καταστροφή,
να περιμένεις ακόμα μεγαλύτερες απειλές.
Κάποιες, μάλιστα, από εκεί που δεν το περιμένεις.
Ώρα να δείξεις μέχρι πού θα έφτανες για να διατηρήσεις την εξουσία σου.
ΤΑΚΤΙΚΗ ΟΛΟΙ ΕΙΝΑΙ ΑΝΑΛΩΣΙΜΟΙ
Για να επιβιώσεις ως τύραννος, απαιτούνται δύσκολες αποφάσεις.
Και δεν πρέπει να σε παρασύρουν τα συναισθήματα,
ούτε προς το ίδιο σου το αίμα.
Ο Σαντάμ είχε μηδενική ανοχή
προς κάθε μορφή επανάστασης ή προδοσίας
από μέλη της οικογένειάς του.
Και δεν θα δίσταζε να τους συλλάβει, να τους κρατήσει,
να τους εκτελέσει, να τους βασανίσει.
Είναι υπερβολικό να θες η οικογένεια να σε στηρίζει πάση θυσία;
Όχι βέβαια.
Αφότου συνετρίβη από συμμαχικές δυνάμεις στον Πόλεμο του Κόλπου,
πρέπει να εδραιώσει ξανά την εξουσία του.
Ακόμα κι αν χρειαστεί να τα βάλει με τους οικείους του.
Οι κόρες του ήταν παντρεμένες
με τον Χουσεΐν Καμέλ και τον αδερφό του, Σαντάμ Καμέλ.
Ήταν τρίτα και δεύτερα ξαδέρφια.
Ο Σαντάμ έβαλε τον μεγαλύτερο, τον Χουσεΐν,
επικεφαλής των πυρηνικών του Ιράκ.
Ο Σαντάμ ήταν σχεδόν ξετρελαμένος μαζί του.
Ο Σαντάμ πίστευε "Αυτός είναι ένας σπουδαίος νεαρός,
που ίσως κάποια μέρα να με διαδεχτεί".
Κάτι που δεν άρεσε στον μεγαλύτερο γιο του Σαντάμ
και διαβόητο ψυχοπαθή, τον Ουντάι.
Ο Ουντάι ήταν πολύ βίαιος και σαδιστής.
Ζήλευε τον Χουσεΐν Καμέλ.
Ο Χουσεΐν Καμέλ καταλαβαίνει
ότι ο Ουντάι θα τον δυσκολέψει όλο και περισσότερο.
Αργά ή γρήγορα, θα τον σκοτώσει.
Ένα βράδυ, μες στο σκοτάδι,
τα αδέρφια πάνε στην Ιορδανία συν γυναιξί και τέκνοις.
Μαθαίνοντας τα νέα, ο Σαντάμ δυσαρεστείται.
Ιδίως όταν μαθαίνει ότι ο Χουσεΐν Καμέλ απαιτεί άσυλο
και μιλά σε πράκτορες της CIA για το πρόγραμμα χημικών όπλων του Ιράκ.
Μα ο Σαντάμ ξέρει πώς να απαντήσει.
Καλεί τις κόρες του
κι ορκίζεται ότι θα συγχωρέσει τους Καμέλ αν γυρίσουν πίσω.
Πρέπει να ήταν πειστικός, μιας και γύρισαν όλοι στη Βαγδάτη.
Αλλά ο Σαντάμ τους υποδέχεται με κάτι άλλο από ανοιχτές αγκάλες.
Αναγκάζει τις κόρες του να χωρίσουν τους Καμέλ.
Λίγες μέρες αργότερα,
η κυβέρνηση λέει ότι τα αδέρφια σκοτώθηκαν σε ανταλλαγή πυρών
με εκδικητικούς συγγενείς στο πατρικό.
Άλλοι, όμως, λένε μια διαφορετική ιστορία.
Ότι ο Σαντάμ έστειλε εκτελεστές, με επικεφαλής τους γιους του,
να σκοτώσουν τους αδερφούς Καμέλ.
Τι περίμενες; Οι πράξεις έχουν συνέπειες.
Τα επακόλουθα είναι ακόμα πιο δραματικά.
Πήραν τα πτώματα,
τα έδεσαν σε ένα αμάξι
κι οδήγησαν το αμάξι που έσερνε τα πτώματα των γαμπρών του Σαντάμ
σε όλη την πόλη.
Τρόμαξε όλη τη χώρα.
"Να τι είμαι ικανός να κάνω στους γαμπρούς μου
αν με παρακούσουν".
Ανάλγητος; Σίγουρα.
Μα έτσι καταδυνάστευε τους αντιπάλους
μέχρι το τέλος της βασιλείας του.
Τίποτα δεν κρατά για πάντα.
Μα για να επιβιώσεις τόσο…
Ο ΣΑΝΤΑΜ ΚΥΒΕΡΝΗΣΕ 24 ΧΡΟΝΙΑ
θα αντιμετωπίσεις απειλές
πιο δύσκολες από δόλιους αντιπάλους.
Διότι προέρχονται απ' τον ίδιο τον λαό.
Μη φοβάσαι.
Το Εγχειρίδιο έχει χρήσιμα κόλπα
για να ελέγχεις τους ανήσυχους πολίτες.
Αλλά δεν τα λες κι ωραία.
Επόμενη στάση, Ουγκάντα.
Θα δούμε αυτόν που έγινε άσος στην τρομοκρατία
για να μείνει στην εξουσία. Έτοιμος να ακολουθήσεις τα βήματά του;
Τι θα απογίνουν;
Νομίζω ότι θα κάθονται σε αναμμένα κάρβουνα.
-Τι θα τους κάνετε; -Θα δείτε.
Υποτιτλισμός: Νότα Μουζάκη